Segítőkutyák a Szigeten | NEO Magyar Segítőkutya Közhasznú Egyesület
Kutyulógia	ONLINE RENDELÉS	Kupon támogatás!	Segítőkutyák a Szigeten
augusztus 8th, 2013 admin 2013. augusztus 9-én, pénteken és augusztus 10-én, szombaton segítőkutyák is csatlakoznak gazdájukkal a „szigetelőkhöz”! A NEO Magyar Segítőkutya Egyesület (NEO MSE) – a kutyák képzésén túl – fontos küldetésének érzi a széleskörű társadalmi szemléletformálást, a fogyatékos személyek integrációjának és esélyegyenlőségének előmozdítását, a segítőkutya-gazdák aktivizálását változatos tevékenységeken keresztül. A különlegesen képzett segítőkutyák jelenlétével, valamint munkájuk rövid bemutatásával gazdáik nehezebb élethelyzete pozitív élményként jeleníthető meg, ami azért fontos, mert ezt a témát sok esetben tabuként kezeli a társadalom. A segítőkutya-gazdák is beszámolnak arról, hogy ha a kutyájuk mellettük van, a járókelők is bátrabban lépnek oda hozzájuk, teremtenek velük kapcsolatot. Fogyatékosságukról elterelődik a figyelem. Az állat a beszélgetés apropója („Jaj, de édes kiskutya! Miben segít?”), így érdekes, tartalmas párbeszédek és közös élmények alakulnak ki, amik – a kutya jelenléte nélkül – nagy valósínűséggel sose történtek volna meg. A fogyatékossággal élő gazdák közelebb kerülnek az ép emberekhez, a fesztiválozók pedig egy számukra addig – talán – távolinak és furcsának tűnő világgal ismerkedhetnek meg. Egyszóval, a segítőkutyák hidat képeznek a fogyatékossággal élő és a nem fogyatékos szigetelők között.
Háttér információk, a NEO Magyar Segítőkutya Egyesület bemutatása
Posted in Programjaink_2 « Idén is kint lesz a NEO a Szigeten!